Escape (videoludo)

Escape ( Eskapo) estas labirinta videoludo por la hejma komputilo ZX Spectrum, evoluigita de New Generation Software kaj eldonita en 1982.

Sur la kasedkovrilo legeblas: «Ĉu vi povas ESKAPI el la monstroj ? Vi devas serĉi tra la labirinto por trovi la hakilon, kiu ebligos al vi rompi la pordon kaj ESKAPI. Sed ne estas tiel facile — la triceratopo kaŝiĝas malantaŭ la heĝoj kaj la pteranodonto flugas super la labirinto por subite ataki vin».

Ludomaniero
La ludanto devas esplori labirinton, montritan en primitiva tridimensia komputila grafiko, por trovi hakilon, kiu ebligos al li rompi la elirejon kaj eskapi. Li estas persekutata komence de ununura dinosaŭro. Ĉiu sukcesa eskapo plinombriĝas la kvanton de dinosaŭroj en la labirinto, ĝis la kvina nivelo, kiu enkondukas pterosaŭron, kiu foje ekflugas kaj superas la heĝojn, ne limigita de la labirintaj vojoj.

Post trovado de la hakilo, kiu estas hazarde metita por ĉiu nivelo, la ludanto malrapidiĝas, permesante al la dinosaŭroj atingi lin.


Recenzo
Laŭ recenzo en Sinclair User, «la ludo estis verkita de la aŭtoro de 3D Monster Maze kaj estas unu el la plej bonaj kaj originalaj ludoj, kiujn ni vidis por la Spectrum ĝis nun».

Alia recenzisto en ZX Computing aldonis, ke «ĉi tio ne estas, kiel ĝi eble ŝajnas, provo profiti de la "Pacman"-fenomeno, sed prefere originala kaj alloga ludo, kiu povas fariĝi ekstreme malfacila kaj frustiga».

Popular Computing Weekly ankaŭ havis favoran vidpunkton pri la videoludo. «Mi taksus du el la ludoj ĉi tie, Escape kaj Dictator, kiel inter la plej bonaj Spectrum-ludoj, kiujn mi ludis».

 Referencoj 

 Eksteraj ligiloj 
Espace ĉe SpectrumComputing.co.uk

Kategorio:Videoludoj aperintaj en 1982
Kategorio:Labirintaj videoludoj
Kategorio:Videoludoj de New Generation Software
Kategorio:Videoludoj kreitaj en Britio